<classify> WAZIRI wa Nchi, Ofi si ya Rais, Tawala za Mikoa na Serikali za MitaaTAMISEMI, Selemani Jafo amesema serikali inaendelea na mazungumzo ili kupata Dola za Marekani milioni 60 kwa ajili ya utekelezaji wa mradi wa bonde la Msimbazi ambao unatarajiwa kumaliza tatizo la mafuriko na uharibifu wa miundombinu. Jafo aliyasema hayo juzi jijini Dar es Salaam baada ya kuhitimisha ziara ya Kamati ya Bunge ya Utawala na Serikali za Mitaa iliyolenga kukagua miradi ya uendelezaji wa jiji hiloDMDP.Alisema mradi huo kwa ujumla unatarajiwa kugharimu Dola za Marekani milioni 80 lakini hadi sasa tayari wamepata Dola za Marekani milioni 20 na utakapokamilika utawezesha magari kupita muda wote hata kipindi cha mvua. Tukipata dola milioni 60 ndoto zetu tutaweza kuziendeleza na kulifanya eneo hili kuwa kivutio cha utalii badala ya kuwa kero kwa wananchi na mchakato wa mradi huu umeshirikisha watu zaidi ya 1,000 na taasisi mbalimbali,alisema.Jafo alisema kukamilika kwa mradi huo pia kutatatua tatizo la magari ya mwendokasi kushindwa kutoa huduma kipindi cha mvua na kwamba jukumu lao kama viongozi ni kufanya maamuzi sahihi. Matamanio yetu ni kwamba, kabla serikali ya Awamu ya Tano haijaondoka madarakani ndoto za mradi huu ziwe zimetimia na matumaini yataleta matokeo makubwa... tunatamani jambo hili mwakani liingie kwenye bajeti yetu,alisema.Jafo alisema ndoto hizo zikikamilika Dar es Salaam itakuwa jiji la kuvutia na la utalii na kusema pamoja na kwamba mradi huo unaokoa maisha ya watu pia ni wa uwekezaji. Kwa upande wake mjumbe wa kamati hiyo, George Lubeleje alipongeza jitihada hizo za serikali za kuokoa maisha ya wananchi katika bonde hilo na kuomba karakana ya mabasi ya mwendokasi iliyopo eneo la jangwani kuhamishwa ili mabasi hayo yaendelee kuwa salama.  <topic>: KITAIFA 